( 248 ) 

 mais à ceulx qui en sont cause, lesquels n'en demoureront 

 point irapugnis; et cela je le vous promets ; car Dieu est juste. Et 

 se gardent hardiement de moy et de ma plume ; mais ce sera 

 le plus tart que je poray. 



Mon très honnouré seigneur , comment qu'il en soit, je vous 

 prie et requiers eslre recommandé en toute humilité à l'excel- 

 lence de Madame , comme son povre serviteur que j'ay esté, ce 

 que je ne sçauroie jamais escripre sans larmes. Car tant m'a 

 fortune bestourné , transporté, ramoné et pelotté en son service 

 que je ne scay comment je suis peu eschapper. 



Et s'il est aucune chose en quoy je vous puisse complaire 

 par deçà, mandez-le moy ; et de bon cuer, ainsi m'aytDieu, je 

 l'acompliray, voire autant que pour homme que je sache au 

 monde ; car vous m'avez monstre ce chemin. J'avois escript 

 unes lettres responsives à celles de Madame et aux vostres, tant 

 au nom de maître Jean de Paris, comme au mien; vous ne 

 m'avez point mandé si les avez reçues. Je vous prie , quand il 

 vous plaira nous escripre que je le sache. 



Escript à Blois, le XXVIIIe de mars 1511. 



Votre humble serviteur et amy, 

 Lemaibe , indiciaire de la royne. 



Au dos est escrit : A mon très honnouré seigneur, monsieur 

 maistre Loys Barangier , maistre des requêtes de l'ostel de Ma- 

 dame et son premier secrétaire , à Malines. 



(Original autographe , à la Chambre des Comptes de Lille). 



